b'\n_START_ARTICLE_\nStorburknefamilien\n_START_SECTION_\nSlekter i Norge\n_START_PARAGRAPH_\nStorburkneslekten (Athyrium) har om lag 150 arter med utbredelse over hele verden, ofte i h\xc3\xb8yereliggende str\xc3\xb8k. Den danner en klade med Cornopteris og Homalosorus. Dette er store bregner med 1-2 ganger flikete, brede rosettblad, med lyse skjell p\xc3\xa5 skaftene. nederst er bladskaftet flatt, og sporehusene (sori) er avlange. Den skotske Athyrium flexile vokser bare over 750 moh. To arter i Norge._NEWLINE_Russeburkneslekten (Diplazium) har mer enn 470 arter over hele verden, men flest p\xc3\xa5 den nrodlige halvkule. Den danner en klade med Rhachidosorus og Anisogonium. Jordstenglene er krypende, og bladplatene oftest trekantede. Den kan ha skjell, men sm\xc3\xa5 eller ingen sl\xc3\xb8r (indusium). En art i Norge._NEWLINE_Mange av artene vokser p\xc3\xa5 fjell, for eksempel Lodnebregneslekten (Woodsia) som vokser p\xc3\xa5 nordlige halvkule samt i h\xc3\xb8ye fjellstr\xc3\xb8k i tropene. Den har tre underslekter, Hymenocystis, Cheilanthopsis og Protowoodsia. Slekten har over 30 arter, 5 hybrider og en del underarter. Plantene er sm\xc3\xa5, lodne og med tette rosettblad. Bladene er smale og finnet (fliket) 1-2 ganger. Tre arter i Norge._NEWLINE_Lokslekten (Cystopteris) har sm\xc3\xa5 og spinkle, lite beh\xc3\xa5rede arter med krypende jordstengler og 2-3 ganger finnede blader. Den har sl\xc3\xb8r (indusium), men de blir tidlig visne om h\xc3\xb8sten. I Himalaya g\xc3\xa5r fjell-lok opp til 4.100 moh. Fire arter i Norge._NEWLINE_Sm\xc3\xa5telgslekten (Gymnocarpium) har globalt 8 arter, og er sm\xc3\xa5, krypende bregner med liggende jordstilker og enkeltst\xc3\xa5ende, langskaftede bladplater med trekantet form. I bladskaftet er det to karbunter, og sporehushopene (sori) er helt sirkelrunde og mangler sl\xc3\xb8r (indusium). Tre arter i Norge._NEWLINE_Mens Strutsevingslekten (Matteuccia) av og til regnes til familien, viser nyere molekyl\xc3\xa6re studier at den er fylogenetisk tilordnet Onocleaceaefamilien, og regnes n\xc3\xa5 til denne. Ogs\xc3\xa5 Perlebregneslekten regnes idag til Onocleaceaefamilien, av samme grunn (Smith et al, 2006).'